Ҷон Гӯрдун

Сэр Ҷон Гӯрдун (Гёрдон; ; ) — зистшиноси биритониёӣ, узви Ҷамъияти шоҳии Лондон (1971).

 Зиндагинома 
Хатмкардаи коллеҷи Итон ва Донишгоҳи Оксфорд. Солҳои 1962-71 дар кафедраи зоологияи Унт-ти Оксфорд кор кардааст. Ходими лабораторияи биологияи молекулавӣ ва профессор кафедраи зоологияи Донишгоҳи Кембриҷ (аз 1971). Ҷон Гӯрдун соли 1989 дар Кембриҷ Институти биологияи ҳуҷайра ва онкологияро таъсис дода, то соли 2001 роҳбари он буд (институт соли 2004 ба номи Ҷон Гӯрдун гузошта шуд). Ҷон Гӯрдун аввалин шуда бо усули клонкунонӣ аз ҳастаи ҳуҷайраи кафлесак қурбоққаро берун карда, ба ҷои он ядрои ҳуҷайраи болиғи эпителияи рӯдаро гузошт. Аз ин ҳуҷайратухм кафлесак ташаккул ёфт. Ҳамин тавр, маълум гашт, ки ҳамаи маълумоти барои инкишофи ҳуҷайраву бофтаҳои қурбоқа зарур дар КДН (кислотаи дезоксирибонуклеат) маҳфуз будааст. Соли 2012 Ҷон Гӯрдун ҳамроҳ бо олими ҷопонӣ Синя Яманака барои таҳқиқот дар самти биологияи инкишоф ва ҳосил кардани ҳуҷайраҳои бунёдӣ сазовори ҷоизаи Нобел гардид.

 Эзоҳ 

 Сарчашма